(8)

B’applikazzjoni tal-Artikolu 10.25.3(c) tal-Ftehim, il-Partijiet ikkonfermaw il-kwistjonijiet li ġejjin relatati ma’ referenzi għal leġiżlazzjoni fil-Ftehim: (a) Fis-17 ta’ April 2019, ir-Regolament (KE) Nru 110/2008 tal-Parlament Ewropew u tal-Kunsill tal-15 ta’ Jannar 2008 dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta’ indikazzjonijiet ġeografiċi, ta’ xorb spirituż u li jħassar ir-Regolament tal-Kunsill (KEE) Nru 1576/89 (2) imsemmi fis-Subtaqsima C “Indikazzjonijiet Ġeografiċi” tal-Ftehim tħassar bir-Regolament (UE) 2019/787 tal-Parlament Ewropew u tal-Kunsill tas-17 ta’ April 2019 dwar id-definizzjoni, id-deskrizzjoni, il-preżentazzjoni u t-tikkettar ta’ xorb spirituż, l-użu tal-ismijiet ta’ xorb spirituż fil-preżentazzjoni u t-tikkettar ta’ oġġetti tal-ikel oħra, il-protezzjoni ta’ indikazzjonijiet ġeografiċi ta’ xorb spirituż, l-użu ta’ alkoħol etiliku u distillati ta’ oriġini agrikola f’xorb alkoħoliku, u li jħassar ir-Regolament (KE) Nru 110/2008 (3). Għalhekk, jenħtieġ li referenza għar-Regolament (KE) Nru 110/2008 fil-Ftehim titqies bħala referenza għar-Regolament (UE) 2019/787. (b) Fil-21 ta’ Novembru 2012, ir-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (4) imsemmi fis-Subtaqsima C “Indikazzjonijiet Ġeografiċi” tħassar bir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (5). Għalhekk, jenħtieġ li referenza għar-Regolament (KE) Nru 510/2006 fil-Ftehim titqies bħala referenza għar-Regolament (UE) Nru 1151/2012. (c) Fis-26 ta’ Frar 2014, ir-Regolament tal-Kunsill (KEE) Nru 1601/91 tal-10 ta’ Ġunju 1991 li jistabbilixxi regoli ġenerali dwar id-definizzjoni, id-deskrizzjoni u l-preżentazzjoni ta’ nbejjed aromatizzati, xorb ibbażat fuq inbid aromatizzat u cocktails aromatizzati magħmula mill-prodotti tal-inbid (6) imsemmi fis-Subtaqsima C “Indikazzjonijiet Ġeografiċi” tħassar bir-Regolament (UE) Nru 251/2014 tal-Parlament Ewropew u tal-Kunsill tal-26 ta’ Frar 2014 dwar id-definizzjoni, id-deskrizzjoni, il-preżentazzjoni, it-tikkettar u l-protezzjoni tal-indikazzjonijiet ġeografiċi tal-prodotti tal-inbid aromatizzat u li jħassar ir-Regolament tal-Kunsill (KEE) Nru 1601/91 (7). Għalhekk, jenħtieġ li referenza għar-Regolament (KE) Nru 1601/91 fil-Ftehim titqies bħala referenza għar-Regolament (UE) Nru 251/2014. (d) Fid-29 ta’ April 2008, ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq tal-inbid (8) imsemmi fis-Subtaqsima C “Indikazzjonijiet Ġeografiċi” tħassar bir-Regolament tal-Kunsill (KE) Nru 479/2008 tad-29 ta’ April 2008 dwar l-organizzazzjoni komuni tas-suq tal-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005, (KE) Nru 3/2008 u li jħassar ir-Regolamenti (KEE) Nru 2392/86 u (KE) Nru 1493/1999. Dan ir-Regolament tħassar bir-Regolament tal-Kunsill (KE) Nru 491/2009 tal-25 ta’ Mejju 2009 li jemenda r-Regolament (KE) Nru 1234/2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (9) u d-dispożizzjonijiet tiegħu ġew integrati fir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (10). Għalhekk, jenħtieġ li referenza għar-Regolament (KE) Nru 1493/1999 fil-Ftehim titqies bħala referenza għar-Regolament (UE) Nru 491/2009. (e) Fis-17 ta’ Diċembru 2013, ir-Regolament (KE) Nru 1234/2007 imsemmi fis-Subtaqsima C “Indikazzjonijiet Ġeografiċi” tħassar bir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (11). Għalhekk, jenħtieġ li referenza għar-Regolament (KE) Nru 1234/2007 fil-Ftehim titqies bħala referenza għar-Regolament (UE) Nru 1308/2013. (f) L-Att dwar il-Kontroll tal-Kwalità tal-Prodotti Agrikoli (l-Att Nru 9759, id-9 ta’ Ġunju 2009) tal-Korea msemmi fis-Subtaqsima C “Indikazzjonijiet Ġeografiċi” ġie emendat. Fil-21 ta’ Diċembru 2021, ġie infurzat l-Att dwar il-Kontroll tal-Kwalità tal-Prodotti Agrikoli u tas-Sajd (l-Att Nru 18599, il-21 ta’ Diċembru 2021) (12). Għalhekk, jenħtieġ li referenza għall-Att dwar il-Kontroll tal-Kwalità tal-Prodotti Agrikoli (l-Att Nru 9759, id-9 ta’ Ġunju 2009) fil-Ftehim titqies bħala referenza għall-Att dwar il-Kontroll tal-Kwalità tal-Prodotti Agrikoli u tas-Sajd (l-Att Nru 18599, il-21 ta’ Diċembru 2021). (g) L-Att dwar it-Taxxa tal-Likuri (l-Att Nru 8852, id-29 ta’ Frar 2008) tal-Korea msemmi fis-Subtaqsima C “Indikazzjonijiet Ġeografiċi” ġie emendat. Fl-1 ta’ Jannar 2021, dispożizzjonijiet speċifiċi fir-rigward tal-proċeduri amministrattivi relatati mal-produzzjoni u l-bejgħ, eċċ. tal-likuri stipulat fl-Att dwar it-Taxxa tal-Likuri ġew inkorporati fl-Att dwar il-Liċenzji tal-Likuri (traduzzjoni mhux uffiċjali / l-Att Nru 17761, id-29 ta’ Diċembru 2020) u ġew infurzati (13). Minn Jannar 2022, ġew infurzati kemm l-Att dwar it-Taxxa tal-Likuri (l-Att Nru 18593, il-21 ta’ Diċembru 2021) (14) kif ukoll l-Att dwar il-Liċenzji tal-Likuri (l-Att Nru 18723, is-6 ta’ Jannar 2022) (15). Għalhekk, jenħtieġ li referenza għall-Att dwar it-Taxxa tal-Likuri (l-Att Nru 8852, id-29 ta’ Frar 2008) fil-Ftehim titqies bħala referenza għall-Att dwar it-Taxxa tal-Likuri (l-Att Nru 18593, il-21 ta’ Diċembru 2021) u l-Att dwar il-Liċenzji tal-Likuri (l-Att Nru 18723, is-6 ta’ Jannar 2022).